Rundunar ‘yan sandan jihar Kano ta cafke wani matashi mai suna Mustapha Hamisu Aliyu shugaban kungiyar masu gidajen abinci ta Kano.
An cafke Mustapha ne sakamakon kirkira da yada labarin cewa wai kwamishinan ‘yan sanda na jihar Kano ya bashi umarnin ya sanar da rufe dukkanin gidajen abinci dake Kano.
Shima a nasa bagaren Mustapha Hamisu ya ce wannan abu da ya fada tuntuben harshe ne yayi, kuma yana neman afuwar rundunar ‘yan sanda da ta yi masa afuwa sakamakon wannan abu da ya aikata.
Tun a jiya ne dai, rundunar ‘yan sandan jihar Kano ta bakin kakakinta DSP. Abdullahi Haruna Kiyawa ta ce wannan labari karya ne wanda ba shi da tushe balantana makama, a don haka ta roki jama’a suyi watsi da shi.